ਫੇਰੀ ਫੜ੍ਹੀ ਵਾਲੇ ਕਾਮੇ

ਵਿਕ੍ਰੇਤਾ ਰੋਮ, ਵਿਖੇ ਐਨਕਾਂ ਅਤੇ ਬੈਗ ਵੇਚਦੇ ਹੋਏ, ਇਟਲੀ]]   
 ਵੇਚਦੇ ਹੋਏ, ਜੋਹਰ ਬਹਰੂ (Johor Bahru), ਮਲੇਸ਼ਿਆ]]
 ਵੇਚਦੇ ਹੋਏ, ਕਾਬਲ]]  
**ਫੇਰੀ ਵਾਲੇ ਜਾਂ ਰੇਹੜੀ ਫੜ੍ਹੀ ਵਾਲੇ  (ਅੰਗ੍ਰੇਜ਼ੀ:Hawkers)** ਉਹ ਨਿੱਕੇ ਨਿੱਕੇ ਵਿਕ੍ਰੇਤਾ ਹੁੰਦੇ ਹਨ ਜੋ ਗਲੀ ਗਲੀ ਘੁੰਮ ਕੇ ਉੱਚੀ ਅਵਾਜ਼ ਵਿੱਚ ਹੋਕਾ ਦੇ ਕੇ ਆਪਣੀ ਰੇਹੜੀ ਉੱਤੇ ਸਮਾਨ ਵੇਚਦੇ ਹਨ । ਇਹ ਵਿਕ੍ਰੇਤਾ ਆਮ ਲੋਕਾਂ ਦੀਆਂ ਰੋਜ਼ਾਨਾ ਲੋੜਾਂ ਦੀ ਪੂਰਤੀ ਕਰਨ ਵਾਲਾ ਸਮਾਨ ਵੇਚ ਕੇ ਆਪਣੀ ਜੀਵਿਕਾ ਕਮਾਉਂਦੇ ਹਨ। ਫੇਰੀ ਵਾਲਿਆਂ ਵਾਂਗ ਫੜ੍ਹੀ ਵਾਲੇ ਵੀ ਛੋਟੇ ਵਿਕ੍ਰੇਤਾ ਹੁੰਦੇ ਹਨ ਪਰ ਉਹ ਗਲੀ ਗਲੀ ਘੁੰਮਕੇ ਆਪਣਾ ਸਮਾਨ ਵੇਚਣ ਦੀ ਥਾਂ ਕਿਸੇ ਇੱਕ ਥਾਂ ਤੇ ਠਹਿਰ ਕੇ ਆਪਣਾ ਸਮਾਨ ਵੇਚਦੇ ਹਨ। ਅਜਿਹੇ ਤਰੀਕੇ ਨਾਲ ਰੋਜ਼ੀ ਕਮਾਓਣ ਵਾਲੇ ਕਾਮਿਆਂ ਦੀ ਹਰ ਮੁਲਕ ਤੇ ਸੂਬੇ ਵਿਚ ਬਹੁਤ ਵਡੀ ਗਿਣਤੀ ਹੁੰਦੀ ਹੈ। ਇਹ ਕੰਮ ਨਾ ਕੇਵਲ ਵੱਸੋਂ ਦੇ ਇੱਕ ਵਡੇ ਤਬਕੇ ਨੂੰ ਰੁਜ਼ਗਾਰ ਦੇਣ ਵਾਲਾ ਮੰਨਿਆ ਜਾਂਦਾ ਹੈ ਬਲਕਿ ਪ੍ਰਦੂਸ਼ਣ ਰਹਿਤ ਅਤੇ  ਵਾਤਾਵਰਣ ਪੱਖੀ ਵੀ ਸਮਝਿਆ ਜਾਂਦਾ ਹੈ ਕਿਉੰਕੀ ਰੇਹੜੀ, ਜਿਸ ਤੇ ਇਹ ਵਿਕ੍ਰੇਤਾ ਸਮਾਨ ਵੇਚਦੇ ਹਨ ਉਹ ਜਿਸਮਾਨੀ ਤੌਰ ਤੇ ਚਲਾਓਣ ਵਾਲੀ ਰਿਕ੍ਸ਼ਾ ਰੇਹੜੀ ਹੁੰਦੀ ਹੈ, ਜੋ ਕਿਸੇ ਕਿਸਮ ਦਾ ਪ੍ਰਦੂਸਣ ਨਹੀ ਕਰਦੀ।   
,ਵਿਖੇ ਬੱਸ ਵਿੱਚ ਕਿਤਾਬਾਂ ਵੇਚਣ ਦਾ ਹੋਕਾ ਲਾਓੰਦਾ ਹੋਇਆ, ਉੜੀਸਾ]]

## ਖਿੱਤਾ ਵਾਰ ਵੇਰਵਾ
### ਏਸ਼ੀਆ
#### ਭਾਰਤ
ਭਾਰਤ ਦੇ ਮਕਾਨ ਉਸਾਰੀ ਅਤੇ ਸ਼ਹਿਰੀ ਗਰੀਬੀ ਨਿਵਾਰਨ ਮੰਤਰਾਲੇ, ਅਨੁਸਾਰ ਭਾਰਤ ਵਿੱਚ 10 ਮਿਲੀਅਨ (ਇੱਕ ਕਰੋੜ) ਫੇਰੀ ਫੜ੍ਹੀ ਵਾਲੇ ਵਿਕ੍ਰੇਤਾ ਹਨ,ਜਿਹਨਾ ਵਿਚੋਂ ਮੁੰਬਈ ਵਿੱਚ 250,000,ਦਿੱਲੀ ਵਿੱਚ 200,000,ਕਲਕੱਤਾ ਵਿੱਚ 150,000,ਤੋਂ ਵੱਧ,ਅਲਾਹਾਬਾਦ ,ਵਿਚ 100000 ਸਨ। ਇਹਨਾ ਵਿਚ ਜਿਆਦਾਤਰ ਪਰਵਾਸ ਕਰਕੇ ਆਏ ਹੋਏ ਸਨ। ਭਾਂਵੇਂ 1990 ਵਿਚ ਪਰਚੂਨ ਚੀਜ਼ਾਂ ਦੀ ਵਿਕਰੀ ਤੇ ਲਾਈਸੇੰਸ ਪਰਮਿਟ ਰਾਜ ਦਾ ਖਾਤਮਾ ਹੋ ਗਿਆ ਸੀ ਪਰ ਇਹ ਇਸ ਕਿੱਤੇ ਵਿੱਚ ਲਾਗੂ ਰਿਹਾ ਜੋ ਪੁਲਿਸ ਅਤੇ ਨਗਰ ਪਾਲਿਕਾਵਾਂ ਵਲੋਂ ਇਹਨਾ ਦੀ ਲੁੱਟ ਦਾ ਕਾਰਨ ਬਣਦਾ ਆ ਰਿਹਾ ਹੈ। ਇਹਨਾ ਲਾਈਸੇੰਸਾਂ ਦੀ ਸੰਖਿਆ ਵਿਕਰੇਤਾਂਵਾ ਦੀ ਅਸਲ ਗਿਣਤੀ ਤੋਂ ਬਹੁਤ ਘਟ ਹੁੰਦੀ ਹੈ ਜੋ ਭ੍ਰਿਸ਼ਟਾਚਾਰ ਪਨਪਣ ਦਾ ਕਰਨ ਬਣਦੀ ਹੈ। ਕਲਕੱਤਾ ਵਿਚ ਇਹ ਗੈਰ ਜਮਾਨਤੀ ਅਪਰਾਧ ਦੀ ਧਾਰਾ ਅਧੀਨ ਆਉਦਾ ਹੈ।

ਸਤੰਬਰ , 2012 ਵਿੱਚ ,ਲੰਮੇ ਸਮੇਂ ਤੋਂ ਉਡੀਕ ਕੀਤੇ ਜਾ ਰਿਹਾ ਗਲੀ ਵਿਕ੍ਰੇਤਾ ਬਿੱਲ (ਗਲੀ ਵਿਕ੍ਰੇਤਾਂਵਾਂ ਦੀ ਆਜੀਵਕਾ ਦੀ ਸੁਰੱਖਿਆ ਅਤੇ ਨਿਯਮਤਤਾ ਕਨੂਨ), ਲੋਕ ਸਭਾ ਵਿਚ ਪੇਸ਼ ਕੀਤਾ ਗਿਆ ਸੀ। ਇਹ ਬਿੱਲ ਲੋਕ ਸਭਾ ਵਲੋਂ 6 ਸਤੰਬਰ 2013 ਨੂੰ ਅਤੇ ਰਾਜ ਸਭਾ ਵਲੋਂ 19 ਫ਼ਰਵਰੀ 2014 ਨੂੰ ਪਾਸ ਕੀਤਾ ਗਿਆ ਸੀ। ਇਸ ਨੂੰ 4 ਮਾਰਚ 2014 ਨੂੰ ਭਾਰਤ ਦੇ ਰਾਸ਼ਟਰਪਤੀ ਦੀ ਮੰਜੂਰੀ ਪ੍ਰਾਪਤ ਹੋਈ ਸੀ।  ਇਹ ਕਾਨੂਨ ਅਜੇ ਨੋਟੀਫਾਈ ਕਰਕੇ ਲਾਗੂ ਨਹੀ ਕੀਤਾ ਗਿਆ।

#### ਪੰਜਾਬ
**ਪੰਜਾਬ ਪ੍ਰਸ਼ਾਸ਼ਕੀ ਸੁਧਾਰ ਕਮਿਸ਼ਨ** ਦੀ 6 ਵੀਂ ਰਿਪਰੋਟ (ਪੰਨਾ 48 -49) ਅਨੁਸਾਰ ਪੰਜਾਬ ਵਿੱਚ 2 ਲੱਖ ਅਜਿਹੇ ਪਰਿਵਾਰ ਹਨ ਜੋ ਰੇਹੜੀ ਫੜੀ ਦੀ ਫੇਰੀ ਦਾ ਕਿੱਤਾ ਕਰਕੇ ਆਪਣਾ ਗੁਜ਼ਾਰਾ ਕਰਦੇ ਹਨ । ਇਹਨਾਂ ਦੀ ਜਿਆਦਾ ਗਿਣਤੀ ਲੁਧਿਆਣਾ , ਜਲੰਧਰ, ਅੰਮ੍ਰਿਤਸਰ ,ਪਟਿਆਲਾ ਆਦਿ ਵਡੇ ਸ਼ਹਿਰਾਂ , ਜੋ ਕਿ ਮਿਉਂਸਪਲ ਕਾਰਪੋਰੇਸ਼ਨਾ ਹਨ ,ਵਿੱਚ ਹੋਣ ਦੀ ਸੰਭਾਵਨਾ ਹੈ ।

#### ਬਾਹਰਲੇ ਮੁਲਕ
ਫਿਲੀਪਾਈਨ,ਲਾਓਸ, ਕੰਬੋਡੀਆ, ਅਤੇ ਵੀਅਤਨਾਮ ਦੇਸਾਂ ਵਿਚ ਗਲੀ ਵਿਕ੍ਰੇਤਾਂਵਾਂ ਵੱਲੋ ਅੰਡੇ ਦਾ ਦਾ ਭਰੂਣ ਵੇਚਿਆ ਜਾਣ ਵਾਲਾ ਖਾਣ ਦਾ ਮਸ਼ਹੂਰ ਪਕਵਾਨ ਹੈ। ਹਾਂਗਕਾਂਗ ਅਤੇ ਚੀਨ ਵਿੱਚ ਗਲੀ ਵਿਕ੍ਰੇਤਾਂਵਾਂ ਵਲੋਂ ਆਮ ਤੋਰ ਤੇ ਮੱਛੀ ਪਕਵਾਨ ਗੋਲੇ (fish ball),ਗਾਂ-ਮਝ ਦੇ ਮੀਟ ਦੇ ਗੋਲੇ(beef ball), ਭੁੰਨੇ ਕਾਜੂ, ਅਤੇ ਟੋਫ਼ੂ ਆਦਿ ਵੇਚੇ ਜਾਂਦੇ ਹਨ।

File:India - Varanasi green peas - 2714.jpg|ਵਾਰਾਨਸੀ ਵਿਖੇ ਹਰੇ ਛੋਲੇ ਵੇਚਣ ਦਾ ਦ੍ਰਿਸ਼
File:Kakilima street vendors in Jakarta.jpg|ਰੇਹੜੀ ਵਾਲੇ ਇੰਡੋਨੇਸ਼ਿਆ ਭੋਜਨ, ਜਕਾਰਤਾ ਵਿਖੇ ਵੇਚਦੇ ਹੋਏ। 
File:Kobandravina dessert snack food Antananarivo Madagascar.jpg| ਇੱਕ ਗਲੀ ਵਿਕ੍ਰੇਤਾ ਅਨਤਨਾਨਾਰੀਵੋ, ਮਦਗਾਸਰ ਵਿਖੇ ਕੋਬਾ, ਇੱਕ ਮੂੰਗਫਲੀ ,ਚੀਨੀ ਅਤੇ ਚਾਵਲਾਂ ਦੇ ਆਟੇ ਤੋਂ ਬਣੀ ਮਠਿਆਈ 

### ਯੂਰਪ
#### ਵਿਕਟੋਰੀਅਨ ਲੰਦਨ
19ਵੀੰ ਸਦੀ ਵਿੱਚ ਲੰਡਨ,ਇੰਗ੍ਲੈੰਡ ਵਿੱਚ ਫਲ-ਸਬਜੀਆਂ ਵੇਚਣ ਵਾਲੇ ਆਪਣੀ ਚਰਮ ਸੀਮਾ ਤੇ ਸਨ। ਉਹਨਾ ਦੀ ਹੋਂਦ ਹਰ ਗਲੀ ਮੁਹੱਲੇ ਵਿੱਚ ਮਹਿਸੂਸ ਹੁੰਦੀ ਸੀ ਅਤੇ ਉਹਨਾ ਦੇ ਹੋਕੇ ਹਰ ਪਾਸੇ ਸੁਣਾਈ ਦਿੰਦੇ ਸਨ।

### ਲਾਤੀਨੀ ਅਮਰੀਕਾ ਅਤੇ ਕੈਰੇਬੀਅਨ(Caribbean)
ਲਾਤੀਨੀ ਅਮਰੀਕਾ ਵਿੱਚ ਗਲੀਆਂ ਦੇ ਵਿਕ੍ਰੇਤਾਂਵਾਂ ਨੂੰ ਖੇਤਰੀ ਸਪੇਨੀ ਭਾਸ਼ਾ ਵਿੱਚ *ਵੇੰਡੇਡਰਜ ਅਮ੍ਬੁਲੇੰਟ੍ਸ* ("ਫਿਰਤੂ ਵਣਜਾਰੇ") ਅੰਗ੍ਰੇਜ਼ੀ :*vendedores ambulantes* ("mobile vendors") ਜਾਂ ਸਿਰਫ "ਫਿਰਤੂ" ਕਿਹਾ ਜਾਂਦਾ ਹੈ। ਇਟਲੀ ਵਿੱਚ ਵੀ ਇਹਨਾ ਦਾ ਇਹੋ ਨਾਮ ਪ੍ਰ੍ਚੱਲਤ ਹੈ। ਅਰਜਨਟਾਈਨਾ ਵਿੱਚ ਇਹਨਾ ਨੂੰ *ਮੰਤੇਰੋਸ* ਬੁਲਾਇਆ ਜਾਂਦਾ ਹੈ। ਕੁਝ  ਵਿਕ੍ਰੇਤਾ ਘੁਮਕੜ ਹੁੰਦੇ ਹਨ  ਜੋ ਘਰ ਘਰ  ਆਪਣਾ ਸਮਾਨ ਵੇਚਦੇ ਹਨ ਅਤੇ ਕੁਝ ਖਾਸ ਟਿਕਾਣਿਆਂ ਤੇ ਖੜ੍ਹਕੇ ਆਪਣਾ ਮਾਲ ਵੇਚਦੇ ਹਨ।

ਗਲੀ ਦੇ ਰੇਹੜੀ ਫੜ੍ਹੀ ਵਿਕ੍ਰੇਤਾ ਕਈ ਕਾਨੂਨੀ ਅੜਚਨਾ ਅਤੇ ਫੀਸਾਂ ਜੁਰਮਾਨਿਆਂ ਦਾ ਸ਼ਿਕਾਰ ਹੁੰਦੇ ਹਨ।
ਇਹਨਾ ਨੂੰ ਰਿਸ਼ਵਤਖੋਰੀ ਦੀ ਸਮਸਿਆ ਦਾ ਵੀ ਸਾਹਮਣਾ ਕਰਨਾ ਪੈਂਦਾ ਹੈ। ਕਾਫੀ ਵਿਕ੍ਰੇਤਾ ਗੈਰ ਕਾਨੂਨੀ ਤੌਰ ਤੇ ਵਿਚਰਦੇ ਹਨ।

ਸੈਲਾਨੀਆਂ ਜਾਂ ਖਰੀਦਦਾਰਾਂ ਦੀ ਵੱਡੀ ਗਿਣਤੀ ਕਾਰਨ ਹੋਣ ਵਾਲੀ ਚੋਰੀ ਦੇ ਡਰ ਤੋਂ ਬਚਣ ਲਈ ਇਹ ਵਿਕ੍ਰੇਤਾ ਆਪਣੀ ਗਿਣਤੀ ਸੀਮਤ ਰਖਦੇ ਹਨ।

#### ਅਰਜਨਟਾਈਨਾ
.]]
ਅਰਜਨਟਾਈਨਾ ਵਿੱਚ ਗਲੀ ਵਿੱਚ ਰੇਹੜੀ , ਫੜੀ ਤੇ ਸਮਾਨ ਵੇਚਣ ਵਾਲਿਆਂ ਨੂੰ "ਮੰਤੇਰੋਸ"("manteros")ਕਿਹਾ ਜਾਂਦਾ ਹੈ।ਉਹ ਬਹੁਤ ਸਾਰੇ ਇਲਾਕਿਆਂ ਵਿੱਚ ਗੈਰ ਕਾਨੂਨੀ ਪ੍ਰਵਾਸੀ ਹਨ। ਇਹਨਾ ਵਿੱਚ ਬਹੁਤ ਸਾਰੇ ਅਜਿਹੇ ਹਨ ਜਿਹਨਾ ਕੋਲ ਲੋੜੀਂਦੇ ਦਸਤਾਵੇਜ਼ ਨਹੀ ਹੁੰਦੇ ਅਤੇ ਇਸ ਉਹ ਮਨੁਖੀ ਤਸਕਰੀ, ਦਾ ਸ਼ਿਕਾਰ ਹੁੰਦੇ ਹਨ ਅਤੇ ਬੰਧੂਆ ਮਜਦੂਰੀ ਲਈ ਮਜਬੂਰ ਕੀਤੇ ਜਾਦੇ ਹਨ।                

#### ਬ੍ਰਾਜ਼ੀਲ
, ਬ੍ਰਾਜ਼ੀਲ]]

**ਕੈਮ੍ਲੋ** (Camelô) ਗਲੀ ਦੇ ਵਿਕ੍ਰੇਤਾਂਵਾਂ ਲਈ ਵਰਤਿਆ ਜਾਣ ਵਾਲਾ ਬ੍ਰਾਜ਼ੀਲੀਅਨ ਪੁਰਤਗਾਲੀ ਨਾਮ ਹੈ। *ਕੈਮ੍ਲੋ* ਸ਼ਬਦ ਫਰਾਂਸੀਸੀ ਦੇ ਸ਼ਬਦ ਕੇਮ੍ਲੋਟ ਤੋਂ ਲਿਆ ਗਿਆ ਹੈ ਜਿਸਦਾ ਮਤਲਬ "ਮਾੜੀ ਕੁਆਲਟੀ ਦਾ ਸਮਾਨ ਵੇਚਣ ਵਾਲਾ ਵਣਜਾਰਾ" ਹੁੰਦਾ ਹੈ।
 
#### ਕਿਊਬਾ
ਕਿਊਬਾ ਦੇ ਸੰਗੀਤ ਵਿਚ ਅਤੇ ਲਾਤੀਨੀ ਅਮਰੀਕਾ ਦੇ ਸੰਗੀਤ ਵਿੱਚ ਪ੍ਰੇਗੋਨ(ਗਲੀ ਵਣਜਾਰੇ ਦੀ ਹਾਕ) ਤੇ ਅਧਾਰਤ ਸੰਗੀਤ  ਦੀ ਇੱਕ ਇੱਕ ਵੰਨਗੀ ਹੈ। 

#### ਗੋਟੇਮਾਲਾ
ਅਨਤੀਗੁਆ(Antigua), ਵਿਖੇ ਜਿਆਦਾਤਰ ਮਾਯਾ (Maya peoples) ਅਤੇ ਲੇਦੀਨੋ ਨਾਮੀ ਸਭਿਆਚਾਰਕ ਸਮੂਹ ਨਾਲ ਸੰਬੰਧਤ ਔਰਤਾਂ ਹਸਤਕਲਾ ਵਸਤਾਂ ਦੀ ਵਿਕਰੀ ਕਰਦੀਆਂ ਹਨ। ਕੁਝ ਪੇਟੀਕੋਟ (ਬਲਾਊਜ਼) ਅਤੇ ਸੂਟ ਆਦਿ ਵੇਚਦੀਆਂ ਹਨ। 2003 ਵਿਚ ਇਹ ਅਨੁਮਾਨ ਸੀ ਕਿ ਮੈਕਸੀਕੋ ਸ਼ਹਿਰ ਵਿਚ 199,328 ਗਲੀ ਵਿਕ੍ਰੇਤਾ ਸਨ।

#### ਪੇਰੂ
ਪੇਰੂ ਵਿਖੇ ਗਲੀ ਵਿਕ੍ਰੇਤਾਂਵਾਂ (ambulantes) ਵਿਰੁਧ ਅਰਿਕੁਇਪਾ ਪੇਰੂ (Arequipa Peru) ਵਿੱਚ ਪਾਣੀ ਦੀਆਂ ਬੁਛਾੜਾਂ ਕੀਤੀਆਂ ਗਈਆਂ ਸਨ। ਇਥੇ ਜਿਆਦਾ ਵਿਕ੍ਰੇਤਾ ਪਿੰਡਾਂ ਤੋਂ ਆਓਂਦੇ ਹਨ ।      

File:Vendedor ambulante de parrilla.jpg|ਸਨ ਅਨਟੋਨੀਓ, ਅਕੁਆਡੋਰ ਦਾ ਗਲੀ ਵਿਕ੍ਰੇਤਾ ਪਰੀਲਾ  ਸਨ ਅਨਟੋਨੀਓ,ਅਕੁਆਡੋਰ
File:Vendedor Ambulante Rio.jpg|" ਗਲੀ ਵਿਕ੍ਰੇਤਾ (ਕੇਮ੍ਲੋ)" ਰਿਓ , ਬ੍ਰਾਜ਼ੀਲ ਵਿੱਚ
File:Venta ambulante subsa..jpg| ਗਲੀ ਵਿਕ੍ਰੇਤਾ ,ਕਾਹਲੀ ਨਾਲ ਸਮਾਨ ਲੈ ਕੇ ਭੱਜਣ ਵਾਲੀ ਚਾਦਰ ਸਮੇਤ।
File:VENDEDORA AMBULANTE.JPG|ਗਲੀ ਵਿਕ੍ਰੇਤਾ

### ਉੱਤਰੀ ਅਮਰੀਕਾ
ਉੱਤਰੀ ਅਮਰੀਕਾ ਦੇ ਬਹੁਤ ਸਾਰੇ ਸ਼ਹਿਰਾਂ ਵਿੱਚ ਹੋਕਾ ਦੇ ਕੇ ਚੀਜ਼ਾਂ ਵੇਚਣ ਵਾਲਿਆਂ ਨੂੰ  **ਗਲੀ ਵਿਕਰੇਤਾਂ**(street vendors) ਕਿਹਾ ਜਾਂਦਾ ਹੈ ਜੋ ਖਾਣ ਪੀਣ ਦਾ ਸਮਾਨ ਜਿਵੇਂ ਤਲੇ ਹੋਏ ਕੇਲੇ ,ਨੂਡਲਜ਼ ,ਆਈਸ ਕਰੀਮ ਅਤੇ ਖਾਣ ਪੀਣ ਤੋਂ ਵਖ ਚੀਜ਼ਾਂ ਜਿੰਵੇਂ ਗਹਿਣੇ, ਕਪੜੇ,ਕਿਤਾਬਾਂ ਆਦਿ ਵੀ ਵੇਚਦੇ ਹਨ।ਕੁਝ ਗਲੀ ਵਿਕ੍ਰੇਤਾ ਖੇਡ ਮੈਦਾਨਾ ਵਿਖੇ ਵੀ ਆਪਣਾ ਸਮਾਂ ਵੇਚਦੇ ਹਨ ਜਿਹਨਾ ਨੂੰ **ਸਟੇਡੀਅਮ ਵਿਕ੍ਰੇਤਾ **ਕਿਹਾ ਜਾਂਦਾ ਹੈ।            

## ਇਹ ਵੀ ਵੇਖੋ
* ਕੈਮ੍ਲੋ(Camelô), ਬ੍ਰਾਜ਼ੀਲ ਵਿੱਚ ਗਲੀ ਵਿਕ੍ਰੇਤਾ ਨੂੰ ਦਿੱਤਾ ਗਿਆ ਨਾਮ 
* ਗਲੀ ਪਕਵਾਨ(Street food)
* ਘਰੋ ਘਰੀ
* ਖਾਣੇ ਦਾ ਟਰੱਕ

## ਹਵਾਲੇ
## ਹੋਰ ਅਧਿਐਨ ਸਮਗਰੀ
*Cities of the World: World Regional Urban Development edited by Stanley D. Brunn, Maureen Hays-Mitchell, Donald J. Zeigler
*Vendedores ambulantes by Martha Rocío Carantón Carantón, Carolina Motta Manrique, Jenny Zoraida Santoyo Angulo, Alcaldía Mayor de Bogotá D.C., Colombia 2001
*Comunicación y trabajadores ambulantes (Communication and ambulantes) Félix Lévano EDAPROSPO, 1989 32 pages
*Talleristas y vendedores ambulantes en Lima (Of street entrepreneurs: relocation and reorganization of street vending in Metropolitan Lima) by Martha Lazarte Salina, Desco, Minaya Elizabeth Fernandez, Alternative, 2002 136 pages

## ਬਾਹਰੀ ਕੜੀਆਂ

*
ਸ਼੍ਰੇਣੀ:ਖਾਣ ਪੀਣ ਵਾਲੇ ਕਿੱਤੇ
ਸ਼੍ਰੇਣੀ:ਗੈਰ ਸੰਗਠਤ ਕਿੱਤੇ
ਸ਼੍ਰੇਣੀ:ਵੇਚ ਵਟਤ ਨਾਲ ਸੰਬੰਧਿਤ ਕਿੱਤੇ
ਸ਼੍ਰੇਣੀ:ਗਲੀ ਸਭਿਆਚਾਰ
ਸ਼੍ਰੇਣੀ:ਗਲੀ ਦੇ ਹੋਕੇ